በደብረ ብርሃን ዩኒቨርስቲ የተከሰተው የእሳት አደጋ በቁጥጥር ስር ዋለ
በደብረ ብርሃን ዩኒቨርስቲ የተከሰተው የእሳት አደጋ በቁጥጥር ስር ዋለ፡፡በዩኒቨርስቲ የደረሰው የእሳት አደጋ ትላንት ከምሽቱ 2 ሰዓት ከ30 ደቂቃ አካባቢ ጀምሮ ሲሆን፣ በወንድ ተማሪዎች መኝታ ቤት አካባቢ በቁጥር 21 እና 27 በሚል ተለይተው የሚታወቁ ሁለት የመኖሪያ ህንፃዎች በእሳቱ ጉዳት ደርሶባቸዋል፡፡በእሳት ማጥፊያ መኪናና የልዩ ኃይል እና የፌዴራል ፖሊስ አባላትን ጨምሮ በሰው ኃይል ቃጠሎውን ለመቆጣጠር ጥረት ተደርጎ ነበር፤ ነገር ግን እሳቱ የህንፃዎቹን የመጨሻ ክፍል ሙሉ በሙሉ ካወደመ በኋላ ሌሊት 8:00 አካባቢ መጥፋቱን የአማራ መገናኛ ብዙኃን ዘግቧል፡፡በቃጠሎ በሰው ህይወትም ሆነ አካል ላይ ጉዳት እንዳልደረሰም ታውቋል።የቃጠሎ ምክንያት በውል እንዳልታወቀና እንደሚጣራ ተገልጿል።ሰሞኑን መጠነኛ የተማሪ ግጭቶችን ያስተናገደው ዩኒቨርስቲው በግጭቱ ቀጥተኛ ተሳትፎ አላቸው ያላቸውን 58 ተማሪዎችን በስንብት፣ በእገዳና በማስጠንቀቂያ መቅጣቱ የሚታወስ ነው።